CELEX: 62006CA0527
Language: fi
Date: 2008-10-16 00:00:00
Title: Asia C-527/06: Yhteisöjen tuomioistuimen tuomio (kolmas jaosto) 16.10.2008 (Hoge Raad der Nederlanden — (Alankomaat) esittämä ennakkoratkaisupyyntö) — R.H.H. Renneberg v. Staatssecretaris van Financiën (Työntekijöiden vapaa liikkuvuus — EY 39 artikla — Verolainsäädäntö — Tulovero — Veron määräytymisperusteen määrittäminen — Jäsenvaltion kansalainen, joka saa kaikki tai lähes kaikki verotettavat tulonsa tästä jäsenvaltiosta — Asuminen toisessa jäsenvaltiossa)

6.12.2008   
            
            
               FI
            
            
               Euroopan unionin virallinen lehti
            
            
               C 313/4
            
         Yhteisöjen tuomioistuimen tuomio (kolmas jaosto) 16.10.2008 (Hoge Raad der Nederlanden — (Alankomaat) esittämä ennakkoratkaisupyyntö) — R.H.H. Renneberg v. Staatssecretaris van Financiën
   (Asia C-527/06) (1)
   
   (Työntekijöiden vapaa liikkuvuus - EY 39 artikla - Verolainsäädäntö - Tulovero - Veron määräytymisperusteen määrittäminen - Jäsenvaltion kansalainen, joka saa kaikki tai lähes kaikki verotettavat tulonsa tästä jäsenvaltiosta - Asuminen toisessa jäsenvaltiossa)
   (2008/C 313/06)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: R.H.H. Renneberg
   
      Vastaaja: Staatssecretaris van Financiën
   Oikeudenkäynnin kohde
   Ennakkoratkaisupyyntö — Hoge Raad der Nederlanden — EY 39 ja 56 artiklan tulkinta — Tuloveron veroperusteen määrittäminen — Sellainen jäsenvaltiossa asuva henkilö, joka saa kaikki tulonsa tästä valtiosta, mutta joka asuu toisessa jäsenvaltiossa — Kansallinen lainsäädäntö, jonka mukaan tuloista ei saada vähentää sellaisia negatiivisia tuloja, jotka liittyvät toisessa jäsenvaltiossa sijaitsevaan taloon
   Tuomiolauselma
   EY 39 artiklaa on tulkittava siten, että se on esteenä sellaiselle pääasiassa kysymyksessä olevan kaltaiselle kansalliselle lainsäädännölle, jonka mukaan yhteisön kansalainen, joka ei asu siinä jäsenvaltiossa, josta hän saa kaikki tai lähes kaikki verotettavat tulonsa muodostavista tuloistaan, ei voi vedota tässä jäsenvaltiossa näiden tulojen veron määräytymisperusteen määrittämisen yhteydessä toisessa jäsenvaltiossa sijaitsevaan, omistamaansa ja asuinkäytössä olevaan taloon liittyviin negatiivisiin tuloihin, vaikka ensimmäisessä jäsenvaltiossa asuva henkilö voi vedota tällaisiin negatiivisiin tuloihin tulojensa veron määräytymisperusteen määrittämisen yhteydessä.
   
      (1)  EUVL C 56, 10.3.2007.